देवी महाकाली को भी भगवान शिव की पत्नी माना जाता है। इनका जन्म बुराई का नाश करने के लिए हुआ था। अपने भक्तों की रक्षा के लिए देवी काली रौद्र रूप ले लेती हैं और असुरों का विनाश कर देती हैं। माँ काली की उत्पत्ति के पीछे की एक कथा इस प्रकार है, कहते हैं जब दारुक नामक असुर के अत्याचार से सभी देवता परेशान हो गए तब उन्होंने माँ पार्वती से उसका वध करने की प्रार्थना की जिसके पश्चात भोलेनाथ के आज्ञा अनुसार माता ने महाकाली का रूप धारण किया और दारुक का नाश कर दिया।